Difuzarea serialului Clanul a ajuns la final, distribuția mărețului proiect de la Pro TV văzându-se nevoită să își ia la revedere de la platourile de filmare și, implicit, de la prime-time. Protagonistul Denis Hanganu este cel mai în măsură să explice cum se simte scindarea de proiectul care l-a ținut „în priză” timp de doi ani. Prin urmare, CANCAN.RO a lansat întrebările, iar actorul a răspuns cu sinceritate!
Evident, opinia publică este întotdeauna curioasă de sumele cu care vedetele sunt remunerate. Denis Hanganu a pus capăt speculațiilor, așadar, l-a îmbogățit sau nu Pro TV pe Tudor Achim?!
CANCAN.RO: S-a plâns când s-a terminat Clanul?
Denis Hanganu: Să știi că nu s-a plâns atât de mult. Cred că pe interior s-a plâns, în sensul în care ne-am rodat foarte bine, dar știm că e un proiect. Cred că asta e frumusețea, că fiecare protagonist, alături de întreaga echipă, e un profesionist desăvârșit. Vorbesc aici incluzându-i și pe cei din spatele camerelor. La final, doar ne-am bucurat unii de alții, n-a fost chiar cu râuri de lacrimi. Dar a fost un moment special și foarte frumos, pentru că au fost doi ani, 52 de lungmetraje, dacă stăm să o luăm așa. Sunt patru sezoane, a câte 13 episoade, a câte două ore, ies exact 52 de lungmetraje. Eu, personal, am avut 961 de secvențe în Clanul. E o muncă absolut colosală și cred că ulterior o să simțim că s-a terminat proiectul.
CANCAN.RO: După doi ani de Clanul, ți s-a schimbat viața și la nivel financiar, ți-ai luat o casă, o mașină?
Denis Hanganu: Nu mi-am luat nici casă, nici mașină. Oricum eu sunt mai chibzuit, îndrăznesc să spun chiar econom. Țin de bani sau încerc să-i investesc inteligent. Dar eu sfătuiesc oamenii să dea la teatru, să urmeze meseria asta, dacă sunt pregătiți să facă față și tuturor dezavantajelor care vin la pachet odată cu alegerea asta. Pentru că da, nu m-am îmbogățit după Clanul, bineînțeles că proiectele în cinematografie sunt mult mai bine plătite decât cele din teatru. Categoric, sunt niște avantaje. Te lansează asta sau te face să ai o sustenabilitate financiară pentru mai mulți ani? Nu. Cam astea sunt cele două răspunsuri sincere pe care pot să ți le dau.
CANCAN.RO: Nu te gândești că s-a terminat proiectul și tu poate încă ai rate?
Denis Hanganu: Tot timpul am avut chestia asta și cred că eu ca om nu pot să scap de grija asta. De fiecare dată când se încheie un proiect, parcă te apucă o stare de anxietate, gândindu-te ce faci după. Pentru că proiectele în actorie au caracter subiectiv, alegerile sunt subiective. Din păcate, între muncă și succes nu e o ecuație direct proporțională.
CANCAN.RO: Nu e semn de egalitate nici cu avuția?
Denis Hanganu: Exact, și atunci tu, de multe ori, muncești, te străduiești, ești capabil, iei castinguri, dar nu înseamnă că asta vine și cu fericire sau cu o stabilitate financiară sau cu cine știe ce succes. Sau de multe ori ești bun, dar nu iei castingul pentru că producătorul sau regizorul caută altceva, altă tipologie, place pe altcineva. Și așa că da, de fiecare dată stai cu anxietatea «ce va urma, ce voi face după?!». Fiecare actor cred că trece prin etapele astea. Am colegi talentați care au făcut deja reconversie profesională, e trist dacă stai să te gândești așa.